stanford-oval/wikipedia huggingface dataset:
JSON
JSON לעומת XML

JSON הפך לחלופה פופולרית ל-XML בזכות מספר יתרונות:
קל יותר לכתוב ולקרוא.
דורש פחות מקום לאחסון.
נתמך באופן טבעי ב-JavaScript, בעוד XML דורש פרשנים נוספים.
עם זאת, XML עדיין בשימוש כאשר נדרשות תכונות מתקדמות כגון סכמות נתונים או מטה-נתונים.
JSONP

JSONP (ראשי תיבות של JavaScript Object Notation with Padding) מאפשר העברת JSON בין דומיינים שונים באמצעות עטיפת הנתונים בפונקציות JavaScript. השיטה משמשת לעקיפת מגבלות אבטחה כגון Same-origin policy.
JSONP > דוגמת JSONP

מסמך JSONP:
fooBar({
  "name": "אילנה",
  "age": 27
});
שימושים

JSON הוא אחד הפורמטים המרכזיים להעברת נתונים. בין יישומיו:
RESTful API: העברת נתונים בין שירותי אינטרנט.
אינטרנט של הדברים: הפעלת מכשירים חכמים באמצעות נתונים בפורמט JSON.
אחסון נתונים: פורמט JSON משמש בסיסי נתונים כגון MongoDB ו-Firebase.
הרחבות לפורמט JSON

**JSON-LD**: תקן המרחיב את JSON לתמיכה בנתונים מקושרים.
**JSON5**: גרסה גמישה יותר של JSON התומכת בהערות ותחביר מורחב.
**BSON**: פורמט בינארי המבוסס על JSON, נפוץ בבסיסי נתונים.
ראו גם

XML
HTML5
הערות שוליים

↑  A Deep Look at JSON vs. XML, Part 1: The History of Each, Toptal Engineering Blog (באנגלית)
↑  ECMA-404, Ecma International (באנגלית אמריקאית)
↑  BigInt - MDN Web Docs Glossary: Definitions of Web-related terms | MDN, developer.mozilla.org, ‏2023-06-08 (באנגלית אמריקאית)
↑  Trailing commas - JavaScript | MDN, developer.mozilla.org, ‏2023-09-12 (באנגלית אמריקאית)
| --- | --- |
בקרת זהויות :  NLI: 987007581416205171  GND: 1105592812  LCCN: sh2014000515
התעוררות (סרט)

| --- | --- |
כרזת הסרט
כרזת הסרט
 מבוסס על:  התעוררות 
 בימוי:  פני מרשל
 הופק בידי:  וולטר פארקס, לורנס לסקר 
 תסריט:  סטיבן זאיליאן, אוליבר סאקס, Alain Cuniot 
 עריכה:  באטל דיוויס 
 שחקנים ראשיים:   רובין ויליאמס, רוברט דה נירו, ג'ולי קאוונר, פנלופה אן מילר, מקס פון סידוב
 מוזיקה:  רנדי ניומן 
 צילום:  מירוסלב אונדריצ'ק 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  22 בדצמבר 1990
 משך הקרנה:  121 דקות
 שפת הסרט:  אנגלית 
 סוגה:  דרמה
 מקום התרחשות:  ניו יורק, הברונקס 
 תקופת התרחשות:  1969 
 תקציב:  31 מיליון דולר
 הכנסות:  52.1 מיליון דולר
 הכנסות באתר מוג'ו:   awakenings
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
התעוררות (באנגלית: Awakenings) הוא סרט דרמה אמריקני משנת 1990, בבימויה של פני מרשל ובכיכובם של רובין ויליאמס ורוברט דה נירו, המבוסס על ספר בשם זהה מאת אוליבר סאקס בשנת 1973.
הסרט היה מועמד לשלושה פרסי אוסקר: הסרט הטוב ביותר, התסריט המעובד הטוב ביותר, והשחקן הטוב ביותר (רוברט דה נירו). הוא לא זכה באף אחד מהם. ווילאמס היה מועמד גם לפרס גלובוס הזהב, אך לא זכה.
עלילה

הסרט מספר על נוירולוג (רובין ויליאמס) אשר מגיע לעבוד במחלקה סגורה שבה החולים אינם מסוגלים להגיב או לזוז. מצבם זה נגרם ממגפה שהתחוללה בשנים 1917–1928 (אנצפאליטיס לתארגיקה). הנגיף לא שיתק את מוחם, אך הם איבדו את היכולת להגיב לגירויים. רופא שמגיע למחלקה מצליח לגלות כי הם מסוגלים להגיב אך ורק לגירויים אינסטינקטיביים. למשל הוא משליך לעברם כדור בייסבול והם תופסים אותו מתוך אינסטינקט. לאט-לאט הרופא חוקר את המחלה שלהם, ומצליח לגלות שבעזרת דופמין סינתטי יוכלו החולים להירפא ממחלתם.
במרכז העלילה גבר בשם ליאונרד (רוברט דה נירו), בשנות ה-30 לחייו, אשר נפגע מן הנגיף בילדותו, וכעת הוא "שב לחיים". אלא שמבחינה רגשית הוא נותר כפי שהיה בילדותו. חולים רבים חוזרים למצבם הנורמלי הודות לתרופה לתקופה מסוימת, אך לאחר מכן שבים למצב המחלה ההתחלתי. הרופא מחפש פתרונות, אך קצרה ידו. בקטע מסוים ליאונרד פוגש אישה צעירה, בת גילו, שעה שהוא נמצא במצב הבריא שלו. הקשר ביניהם גורם לו לרצות לצאת מדי פעם מבית החולים כדי להתאוורר וללכת ברחובות. הוא מסביר זאת לצוות המנהל והרופאים, אך בקשתו נדחית ואז מצבו חוזר ומידרדר.
ינה הרצג

| --- | --- |

 לידה:  12 במרץ 1886 בודפשט, האימפריה האוסטרו-הונגרית 
 פטירה:  21 בפברואר 1961 (בגיל 74) בודפשט, הרפובליקה העממית ההונגרית 
 שם לידה:  Haasz Jenő 
 מקום קבורה:  בית הקברות הציבורי החדש בבודפשט 
 מקום לימודים:  האוניברסיטה לתאטרון ולקולנוע (1907) 
 
ינה הרצג (במקור האס, בהונגרית: Herczeg Jenő; בודפשט, 12 במרץ 1886 – בודפשט, 21 בפברואר 1961) היה שחקן, אמן קברט, במאי תיאטרון יהודי-הונגרי.
ביוגרפיה

ינה האס נולד במשפחה יהודית כבנם של אדולף האס, יליד בודפשט, סוכן נוסע מסחרי ושל יוליה וייסנשטיין. הוא למד בבית הספר בבודפשט ובתום סיום לימודיו התיכוניים המשיך את לימודיו באקדמיה לאמנות התיאטרון, שם סיים בשנת 1907. לאחר מכן הצטרף ל"אגודת תאליה". מאוחר יותר שיחק בתיאטרון ההונגרי בסובוטיצה בלהקתו של פרנץ פרקש ואחר כך הפך לשחקן של תיאטרון בודה-טימישוארה. הוא יצא לסיור לימודי אמנות בגרמניה ולאחר שובו שיחק אצל השחקן ומנהל תיאטרון איגנץ קרצ'אני. הוא חזר לבודפשט בשנת 1912 ובאותה השנה היה חבר ב"במה המודרנית" של "קברט אנדרה נאג'", ומשנת 1916 עד 1918 היה חבר ב"קברט אפולו". ב־3 ביוני 1917, בבודפשט התחתן עם ז'ופיה גומבוץ. משנת 1923 עבד ב"במת בולוואר טרז" (Terézkörúti Színpad), שם היה גם הבמאי הראשי. הוא הופיע בתפקיד האצ'ק (האצ'ק ושאיו) עם וילמוש קומלוש בפעם הראשונה בסדרת המערכונים של לאסלו ודנאי. בשנת פרוץ המלחמה, בשנת 1939, המיר את דתו לקלוויניזם כדי להימנע מהחלת החוקים האנטי יהודיים עליו, ללא הועיל. לאחר מלחמת העולם השנייה היה חבר ב"קברט הפודיום" ומאז 1951 ב"הבמה העליזה". המערכונים ההיתוליים שלו פורסמו בשבועון "חיי התיאטרון" והוצגו על ידי "במת בולוואר טרז".
עבודותיו הן סצנות ויצירות במערכה אחת, אשר נשמרות בכתב ידו עד היום על ידי האגף להיסטוריה של התיאטרון בספרייה הלאומית על שם סצ'ני.
תפקידיו בקולנוע

השליח (1914)
תותח ופעמון (1915) – סלנדרה, האיטלקי הזקן
מאקי מוצא עבודה (1916, קצר)
חיילי הקיסר (1918)
האדונים הפקידים (1918) – הרצוג
נשיקה אסורה (1919) – שר הטקס
לינק ופלינק (1927, מערכון)
היפוליט השרת הראשי (1931) – ידידו של שניידר
האצ'ק על הטיילת (קצרה 1932) – האצ'ק
רכבת הרוחות (1933) – נוסע ברכבת
ויצה, החותר הפראי (1933) – האצ'ק
דודה איזה (1933)
הכל למען אישה! (1933) – האצ'ק
המכנסיים הבוערים (קצר, 1934)
שני החוואים (קצר, 1934)
מכונית אגדות (1934) – טמאש פטרפי.
הדריסה (1955)
אדוני המורה, בבקשה ... (1956)
אבא דולר (1956)
לקריאה נוספת

לקסיקון התיאטרון ההונגרי. 1994
אגנש קניירש (עורכת ראשית), ינה הרצג, בלקסיקון הביוגרפי ההונגרי 1000–1900, 1967-1969 (ברומנית) מסת"ב 9630525003
לקסיקון משחק הבמה ההונגרי. אלאדר שופפלין. איגוד השחקנים הלאומי והמכון לפנסיה, [1929]. כרך 2. עמ '241, עמ'
סרט מדבר
ינה הרצג במוזיאון הספרותי פטפי
וילמוש קומלוש: איפה הוא היה, איפה הוא לא היה (1942)
אלבום זיכרון של בלהה לואיזה. [1927].
פאל גויאש:חייהם ויצירותיהם של סופרים הונגרים
מי זה מי? לקסיקון בני דורנו. [1937].
לקסיקון קולנוע הונגרי. ארכיון הסרטים הלאומי ההונגרי, 2005.
פטר מולנר גאל: הקברטים של פשט. 2001
הלקסיקון הגדול ההונגרי. 1993
יוז'ף מודראק – טמאש דיאק: לקסיקון הסרט המדבר בהונגריה 1931–1944. 2006
לקסיקון הדרמה. 1930.
לקסיקון חדש של רוואי. 1996
לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי.
הערות שוליים

↑  A születése bejegyezve a Pesti Izraelita Hitközség születési akv. 474/1886. folyószáma alatt
↑  A házasságkötés bejegyezve a Bp. VIII. ker. állami házassági akv. 515/1917. folyószáma alatt
ימ"מ
תפקידי היחידה

הימ"מ היא היחידה המיוחדת של משמר הגבול ללוחמה בטרור. היא מוגדרת כיחידת השתלטות, אך מבצעת מגוון משימות נוספות.
הימ"מ נועדה בראש ובראשונה לטפל באירועי תפיסת בני ערובה ופיגועי מיקוח, אך בנוסף לתרחיש זה היחידה נועדה לטפל באירועים שונים של טרור, פיגועים ואלימות – הן על רקע לאומני והן על רקע פלילי.
ב-2021 הכריז ראש ממשלת ישראל נפתלי בנט על הימ"מ כיחידה הלאומית של ישראל ללוחמה בטרור וב-2 בינואר 2022 אישרה הממשלה את ההחלטה.
תפקידי הימ"מ:
יחידת השתלטות :
שחרור בני ערובה באירועים על רקע לאומני – פיגועי מיקוח וחטיפה שמבצעים טרוריסטים.
שחרור בני ערובה באירועים על רקע פלילי שמבצעים פושעים ואזרחים.
תגובה לאירועי טרור בשטח ישראל ובפרט להתבצרות של מחבלים במבנים וניהול מצור.
לוחמה בטרור :
מניעה וסיכול של טרור ופעילות חבלנית עוינת (כולל ביהודה, שומרון ועזה).
יירוט מחבלים על ידי מעצר או הריגה בעת הצורך.
ביצוע משימות מיוחדות עבור שירות הביטחון הכללי (שב"כ).
פיתוח תרגולות ושיטות ללוחמה בטרור, כולל בחינה והטמעה של טכנולוגיה ואמצעי לחימה חדשים.
עבודת משטרה :
יחידת משטרה עילית למשימות מיוחדות.
יחידה משטרתית טקטית (SWAT) – טיפול בפושעים מסוכנים ומאבק בפשיעה קשה.
מעצר פושעים מסוכנים וחמושים.
עבודת משטרה חשאית.
אבטחת אח"מים.
גזרת הפעילות של הימ"מ כוללת את כל ישראל, לרבות יהודה, שומרון ועזה. נפח הפעילות של הימ"מ גבוה מאוד (נע בין מספר פעולות בשבוע לפעולות מבצעיות כמעט מדי יום, ועומד על מאות פעולות מבצעיות בשנה) והיא נחשבת לאחת מיחידות העילית המשטרתיות המנוסות ביותר בעולם ואחת היחידות העסוקות ביותר במערכת הביטחון. רוב המבצעים של הימ"מ מסווגים, וחלק מהפעולות שכן זוכות לפרסום נזקפות לזכותן של יחידות אחרות. למרות זאת, הימ"מ זוכה ליוקרה ומוניטין גבוה בקרב מומחים עולמיים ללוחמה בטרור, יחידות עילית אחרות, וכן בקרב הציבור הישראלי.
ארגון ומבנה

אף על פי שהימ"מ מזכירה מאוד יחידה צבאית בארגונה ובאימוניה, היא יחידה משטרתית הפועלת במסגרת משטרת ישראל וכפופה ישירות לפיקוד המרכזי של משמר הגבול.
ארגון ומבנה > קבלה, מיונים והכשרה

היחידה מבוססת על לוחמים שהם יוצאי יחידות מובחרות קרביות בצה"ל, המעוניינים בקריירה משטרתית ביחידה. כדרישת מינימום דורשת המשטרה שלוש שנות שירות כלוחם עם הכשרה כרובאי 08 ומעלה (בוגר קורס פיקודי ללוחמים בצה"ל). רבים מהמתגייסים הם לוחמים ביחידות מיוחדות ומובחרות אך גם יוצאי יחידות שדה קרביות – כגון חיל הרגלים והצנחנים וחיל ההנדסה הקרבית – יכולים להתגייס ליחידה. היחידה מעדיפה לגייס לשורותיה בוגרי קורס קצינים. התכונות הדרושות לתפקיד הן אינטליגנציה, כושר גופני גבוה, יכולת קליעה מצוינת, מוטיבציה, אמינות, אחריות, מקצועיות, יציבות, כושר שיפוט, החלטיות, תעוזה, עבודת צוות.
המבקשים להתקבל ליחידה עוברים את שלבי הגיוס הבאים: הגשת קורות חיים; מילוי שאלון; מבחני התאמה בלשכת הגיוס של משטרת ישראל; ריאיון אישי עם ועדת ימ"מ; גיבוש; בדיקות רפואיות; תחקיר ביטחוני וקבלת סיווג ביטחוני; ואם עברו את כל השלבים הם מתחילים בקורס הכשרה בסיסי שבמהלכו המועמדים נבחנים וממוינים. רק מי שעובר את כל השלבים והקורס בהצלחה מתקבל לימ"מ.
מסלול הכשרת הלוחמים בימ"מ נמשך כשבעה חודשים והוא נחשב לאחד הקשים והמאתגרים בעולם. בשנת 2007 הצליחו רק 7 מתוך 800 מועמדים להגיע ליחידה לאחר המסלול. בשנת 2016 הצליחו 20 מתוך 1,500 מועמדים לעבור את מסלול המיון וההכשרה ולהתקבל ליחידה. בשנת 2023 הצליחו רק 10 מתוך 1,300 מועמדים לסיים את מסלול המיון וההכשרה ולהתקבל ליחידה ובשנת 2024 הצליחו רק 12 מתוך 1,400 מועמדים לסיים את מסלול המיון וההכשרה ולהתקבל ליחידה.
באימונים מושם דגש רב על כושר גופני, מיומנויות יסוד, קליעה במגוון כלי נשק (ובפרט ברובה סער ואקדח), תרגולות טקטיות, קרב מגע, לוחמה בשטח בנוי, לוחמה בטרור ועבודת צוות. האינטנסיביות של האימונים הופכת את מיומנויות הלחימה וביצוע התרגולות לכמעט אוטומטיים, דבר המאפשר את ביצוען באופן מדויק ומהיר גם בתנאי לחץ, בקרב ותחת אש. לוחמי הימ"מ נחשבים לקלעים הטובים והמדויקים ביותר בישראל בזכות האימונים האינטנסיביים והניסיון המקצועי והמבצעי הרב שצברו לאורך שירות קבע של שנים.
ארגון ומבנה > שיתופי פעולה

הימ"מ משתפת פעולה עם יחידות אחרות, כולל יחידות ישראליות מחוץ למשטרת ישראל, בעיקר עם השב"כ וצה"ל.
בפעילות התקפית וסיכולית נגד טרור ובפרט נגד הטרור הפלסטיני, היחידה מרבה לשתף פעולה עם שירות הביטחון הכללי. השב"כ מספק ליחידה מודיעין צבאי ומודיעין משטרתי המסייע לה בסיכול טרור ויירוט מחבלים, ומנגד מסתייע בה לביצוע משימות מיוחדות. השב"כ מעדיף לעבוד עם הימ"מ בזכות המקצועיות שלה ויכולת התגובה המהירה שלה המאפשרות להקפיץ את היחידה לפעולה תוך זמן קצר מאוד. עם השנים נוצרה בין שני הגופים שפה משותפת שהפכה את התיאום, ההבנה ושיתוף הפעולה לטבעיים ויעילים ביותר. מחבלים רבים נעצרו או נהרגו בעקבות שיתוף הפעולה בין השב"כ לימ"מ.
צה"ל משתף אף הוא פעולה עם הימ"מ, והימ"מ מסתייעת ביחידות צה"ל לביצוע פעילות סיכולית ביהודה, שומרון ועזה. לוחמי הימ"מ פועלים לעיתים קרובות ביחד עם יחידת דובדבן, יחידת המסתערבים של פיקוד המרכז, המתמחה בלוחמה בטרור ויירוט מחבלים ביהודה ושומרון. במקרים רבים, מפעיל הימ"מ נוהל סיר לחץ נגד מחבלים המתבצרים בבתים, כאשר את הסיוע ההנדסי של כלי צמ"ה כבדים מספק מערך הצמ"ה של חיל ההנדסה הקרבית שמפעיל דחפורי D9 משוריינים, שופלים ניידים מדגם לביא"ה ומחפרים ארוכי-זרוע, כולם ממוגני ירי. יחידות חיל הרגלים וגדודי חיל ההנדסה מספקים לכוחות מעטפת הגנה היקפית, בעיקר נגד הפרות סדר אלימות, באזור שבו מתבצעת הפעולה.
בתחום הצליפה, צלפי הימ"מ עורכים הכשרות ואימונים משותפים עם צלפי צה"ל, בין השאר במתקן אדם של בית הספר לקליעה, צליפה ולוחמה בטרור של צה"ל, ומשתפים ביניהם ידע מקצועי וניסיון מבצעי. בנוסף לכך, צלפי הימ"מ וצלפי צה"ל משתפים פעולה במשימות לוחמה בטרור. כך לדוגמה, ב-20 באוקטובר 2015, בפעילות משותפת של צלפי הימ"מ, צלפים מצה"ל ומהשב"כ, סוכלה חוליית צלפים פלסטינית ברצועת עזה שביצעה פיגועי צליפה באמצעות רובה צלפים כבד מדגם שטייר HS .50.‏
ארגון ומבנה > שיתופי פעולה בין-לאומיים

בנוסף לשיתוף פעולה מבצעי עם כוחות הביטחון של ישראל לימ"מ יש גם שיתופי פעולה בין-לאומיים, שמחזקים את הקשרים המדיניים הדיפלומטיים והביטחוניים של ישראל עם מדינות ידידותיות ובנות בריתה.
הימ"מ עורכים אימונים משותפים עם יחידות לוחמה בטרור ו-SWAT מרחבי העולם, כגון ה-GSG-9 של גרמניה. באימונים המשותפים מתבצעים שיתוף וחלוקת ידע מקצועי, ופיתוח תרגולות משותפות, כמו גם שיפור היכולות והתמודדות עם תרחישים לא ידועים. האימונים המשותפים מסייעים גם לגיבוש קשרים בין-לאומיים.
כמו כן, מעבירה הימ"מ הכשרות ואימונים ליחידות לוט"ר של בנות בריתה של ישראל ומדינות ידידותיות.
בנוסף לאימונים משותפים עם יחידות לוט"ר בין-לאומיות, נוהגים קברניטי המדינה, כגון ראש ממשלת ישראל והשר לביטחון הפנים, לארח מנהיגי מדינות זרות בימ"מ ולהדגים בפניהם את יכולות היחידה.
ציוד ואמצעי לחימה

הימ"מ רוכש את ציודו ואמצעי הלחימה שלו בנפרד ממשטרת ישראל ומצה"ל. בנוסף, חברות ביטחוניות מפתחות ציוד במיוחד לימ"מ לפי דרישות של היחידה ובשיתוף פעולה עם אנשי הימ"מ. להלן רשימת חלקית של אמצעי הלחימה והציוד של הימ"מ:
ציוד ואמצעי לחימה > כלי ירייה

רובי שירות וסער מדגמי M4A1 קרבין וקולט קומנדו בהתאמה אישית עם אפשרויות לדיגומי לוט"ר שונים (כוונות מתקדמות, משתיק קול, פנס, ציין לייזר, אמצעי ראיית לילה, ידית הסתערות ועוד).
רובה שירות ורובה סער קרבין מדגם IWI ערד עם דיגומי לוט"ר שונים, בהם כוונות מתקדמות יום/לילה/טלסקופיות, ציין לייזר, ידית הסתערות, משתיק קול ועוד.
רובי צלפים:
רובי צלפים לטווח קצר-בינוני: בארט REC10 (חצי-אוטומטי), מקמילן ALIAS CS5 ובארט MRAD (בקליבר 7.62x51 מ"מ נאט"ו).
רובי צלפים לטווח ארוך: בארט MRAD (בקליבר 0.338 לפואה מגנום).
רובי צלפים שהיו בשימוש בעבר: סירקיס M26, גליל צלפים, שטייר SSG 69, רמינגטון מודל 700, בארט M82A1,‏ רובר SR60 ורובר SR90, רובר RC-50,‏ SR-25 בדגם הבסיסי, PGM Ultima Ratio,‏ PGM 338 ו-PGM Hecate‏.
מקלע קל (SAW/LMG) מדגם נגב קומנדו (IWI Negev SF) ומקלע בינוני מדגם מאג.
רובי shotgun מדגם Remington 870, דגם Mossberg 590, דגם Benelli M1 ו-Benelli Super 90.
תת-מקלע עוזי מדגמי פארא-מיקרו-עוזי ועוזי-פרו (Uzi-Pro) מותאמים לימ"מ, המותאמים למחסניות של אקדחי גלוק.
תת-מקלע APC9 תוצרת B&T AG (בריגר ותומט).
נשק הגנה אישי/נשק אוטומטי מקוצר FN P90.
קורנרשוט – מערכת נשק ישראלית המאפשרת ירי תחת מחסה.
אקדחי גלוק 17 וגלוק 19-סי בקליבר 9 מ"מ פרבלום המאפשרים משתיק קול.
ציוד ואמצעי לחימה > תחמושת נשק קל

כדורי תעש מערכות Razor Core בקוטר 5.56 מ"מ ומשקל 77 גריין לרובי M4,‏ M4A1 קרבין ו-IWI ערד – בעלי דיוק גבוה וכוח עצירה משופר, נועדו לקליעה מדויקת.
כדורי תעש מערכות Match בקוטר 7.62x51 מ"מ ומשקל 175 גריין לרובי צלפים מסוג בארט MRAD שנמצאים בשירות צלפי הימ"מ.
כדורי תעש מערכות Razor Core מסוג 0.338 לפואה מגנום ומשקל של 250 ו-300 גריין לרובי צלפים ארוכי-טווח כגון בארט MRAD בעלי דיוק משופר.
ציוד ואמצעי לחימה > רימונים ורקטות כתף

מטול כתף לאו עם רקטות נגד מבנים ורקטות לשימוש כללי
מטול כתף מפצח (MATADOR) עם רקטות ייעודיות נגד מבנים. נקרא בטעות טיל כתף או טיל נ"ט
מטול רימונים לנשק מדגמי M203 רגיל ו-M203P משופר עם כוונת מפרולייט
רימוני הלם מדגמי M84 ו-MK3A2 תקיפה-הלם
רימון סיימון לפריצת דלתות
"קרנף" – רחפן חמוש במטול רימונים 40 מ"מ. פותח על ידי יחידת יפת"ח
ציוד ואמצעי לחימה > אופטיקה

כוונות רובה שונות בהן כוונות השלכה ורפלקס מתקדמות
כוונת EOtech
כוונת מפרולייט
כוונות טלסקופיות לרובי הצלפים
אמצעי ראיית לילה מתוצרת אלביט מערכות, ILT, טריג'יקון, ליטון ואקילה
מערכת דימות תרמי
מערכת למעקב וירי מרחוק
ציוד ואמצעי לחימה > אמצעים אחרים

אמצעי חבלה ופריצה
אמצעי חבלה, חבלנות וסילוק פצצות
רובוטי חבלה
אמצעי פריצה קרה וחמה
מדים
מדים וסרבלי לחימה ייעודיים ומתקדמים הניתנים להתאמה אישית
וסט לוחם מודולרי
אפוד מגן קוולאר עם לוח שריון קרמי
קסדת קרב ומשקפים בליסטיים (להגנה על העיניים)
מצנפת להסוואה
ציוד טיפוס, גלישת חבלים וחילוץ
חבלים לטיפוס
מערכת גלישה "עומר 1"
סולמות פריצה
גרזן טקטי לפריצה ושבירת חלונות
מגן טקטי (בליסטי) נגד כדורים
אמצעי זיהוי עמית-טורף
רובוטי סיור, תצפית וסריקת מבנים
רובוט סיור "דוגו"
מצלמת EyeBall
צייני לייזר
משתיקי קול (עמעמים)
מצלמות, כולל מצלמת קסדה
אמצעי קשר
מערכות קשר, שליטה ובקרה
ציוד ואמצעי לחימה > כלי רכב

הימ"מ משתמש במספר כלי רכב לניוד מבצעי. בין כלי הרכב שפורסמו:
רכב ניוד לוחמים מדגם שברולט GMC סוואנה
רכב ניוד לוחמים 4x4 פורד F150
רכב שטח לנד רובר דיפנדר
רכב שטח מדגם תעשיות רכב נצרת עילית AIL Desert Raider
טויוטה היילוקס מוסב להנעה 6x6
חלק מכלי הרכב מדוגמים בסולמות פריצה
היסטוריה > הקמת היחידה והפיכתה ליחידה לאומית

הימ"מ הוקמה בפקודתו של מפקד משמר הגבול ניצב חיים לוי, אשר הורה ב-1974 לרפ"ק ראובן יעקב (נמרוד) להקים אותה כיחידה מיוחדת ללוחמה בטרור, ולפקד עליה. זאת, לאחר הטבח במעלות, שבו ניסיון חילוץ כושל של סיירת מטכ"ל הסתיים ברצח 21 תלמידים בידי מחבלים. המחבלים החזיקו ב-105 תלמידים ובעשרה מורים מבית הספר התיכון הדתי בצפת כבני ערובה והספיקו להרוג 21 מהם, לפני שנורו על ידי יחידות ההשתלטות של צה"ל.
בעקבות כישלון זה ומסקנות ועדת חורב, הבינו במערכת הביטחון שיש הבדל בין חילוץ בני ערובה בשטח ידידותי לבין פעולות מיוחדות בלב אוכלוסיית אויב. לכן הוחלט להקים יחידה אזרחית ללוחמה בטרור שייעודה יהיה לפתח שיטות לוחמה מיוחדות שמותאמות בייחוד למקרים האלה (שחרור בני ערובה בשטח עירוני ידידותי), להתאמן בהן ולבצע אותן בעת הצורך. כמו כן הוחלט שהיחידה תורכב מלוחמים בשירות קבע, שיתמקצעו בלחימה בטרור וחילוץ בני ערובה, וזה יהיה תפקידם העיקרי. הבחירה במשמר הגבול (מג"ב), הזרוע הקרבית של משטרת ישראל, נעשתה מאחר שמג"ב משלב בין המשמעת וההכשרה הקרבית הגבוהה של הצבא לתפישות הפעולה המבצעיות בסביבה אזרחית של המשטרה.
למרות זאת, בשנים הראשונות לקיום היחידה, נבחרה סיירת מטכ"ל לפעול במקומה גם במצבי בני ערובה בשטח ישראל, כגון בפרשת קו 300 בשנת 1984. החילוץ הראשון של היחידה היה של אוטובוס האמהות בשנת 1988, וגם אז הימ"מ הגיעה לזירה ראשונה מפני שמסוקי סיירת מטכ"ל נשלחו ליעד מוטעה.
בנוסף לכך, באינתיפאדה השנייה והלחימה בטרור ביהודה, שומרון ועזה השתתפו לוחמי הימ"מ בפעילות צבאית והיו מעורבים במבצעים רבים בהם נהרגו או נעצרו פעילי טרור (בהם מבצעי נוהל סיר לחץ). צלפי הימ"מ פעלו גם בגזרת רצועת עזה (לטענת הפלסטינים צלף ימ"מ הרג בכיר בחמאס בירי מדויק ממגדל שמירה בנווה דקלים) ופועלים עד היום בציר הוברס נגד טרור פלסטיני.
מאז הקמתה ביצעה הימ"מ אלפי מבצעים ופעולות מיוחדות, הבולטים שבהם ואלו שהותרו לפרסום מפורטים בפעולות ומבצעים.
בדצמבר 2021 הכריז ראש ממשלת ישראל נפתלי בנט על הימ"מ כיחידה הלאומית ללוחמה בטרור ויחידת ההשתלטות וחילוץ בני הערובה הלאומית של ישראל. בעקבות ההכרזה שונה תקן דרגת מפקד היחידה מניצב משנה לתת-ניצב והוגדל תקציב היחידה.
היסטוריה > עיטורי הצטיינות ופרסים

בשנת 2010 זכתה משלחת מן היחידה במקום הראשון בתחרות "Urban Shields" ליחידות משטרה, תוך ניצחון על שתי נבחרות בין-לאומיות ללוחמה בטרור (מירדן ומבחריין) ועל מספר רב של יחידות SWAT משטרתיות ממדינות ארצות הברית השונות. כמו כן השיגה המשלחת את הניקוד הגבוה ביותר למשתתפת בהיסטוריית התחרות. ב-2011 זכתה שוב המשלחת מהימ"מ במקום הראשון בתחרות "Urban Shields".
ב־2011 קיבלה היחידה צל"ש מפכ"ל משטרת ישראל על הצטיינותה בפעילות מבצעית. ב־2014 קיבלה היחידה את צל"ש מפכ"ל משטרת ישראל על פעילותה ללוחמה בטרור במהלך השנים 2013–2014. באותו מעמד, קיבלו מספר לוחמים ביחידה את עיטור האומץ ואת עיטור המופת. בשנת 2016 קיבלה היחידה את צל"ש מפכ"ל משטרת ישראל על פעולתה ללחימה בטרור במהלך גל הטרור הפלסטיני (2015–2016), שכללה עשרות פעולות מבצעיות לסיכול פיגועים. ב-2020 הוענק ליחידה צל"ש המפכ"ל על פעילותה ללוחמה בטרור וכן על פעילותה הגוברת למאבק בפשיעה קשה ומסוכנת.
ב־2022 נבחר מפקד הימ"מ, תנ"צ ח', להדליק משואה בטקס הדלקת המשואות של יום העצמאות ה-74 למדינת ישראל. הוא הדליק אותה כשהוא חובש מסכה וכובע מצחייה.
בנובמבר 2022 הוענק לימ"מ צל"ש הרמטכ"ל על לחימתה במבצע שובר גלים. בהסבר לצל"ש נכתב: ”היחידה הובילה בתקופה האחרונה מאות מבצעים לסיכול פעילות חבלנית עוינת במרחב איו"ש. ליחידה תרומה מבצעית יוצאת דופן במבצע "שובר גלים", ולוחמיה מפגינים מיומנות ומקצועיות, אומץ לב ותושייה, לא פעם תוך היתקלות ישירה עם מחבלים חמושים. בשנה החולפת ביצעה היחידה למעלה מ-300 מבצעים, הביאה למעצרם של למעלה מ-129 מחבלים, לפציעתם של כ-40 מחבלים ולחיסולם של כ-14 מחבלים”. באותו חודש הוענק לה גם צל"ש מפכ"ל משטרת ישראל.
היסטוריה > עיטורי הצטיינות ופרסים > עיטורים יחידתיים

צל"ש מפכ"ל משטרת ישראל (לפחות 5 פעמים: 2011, 2014, 2016, 2020, 2022)
צל"ש הרמטכ"ל (2022)
היסטוריה > עיטורי הצטיינות ופרסים > עיטורים אישיים

לוחמי ימ"מ רבים קיבלו עיטורים וצל"שים. בין מקבלי העיטורים ששמם הותר לפרסום:
עיטור האומץ: מפקח עירן סובלמן (פעמיים)
עיטור האומץ ופעמיים   עיטור המופת: רב-נגד פסקל אברהמי
עיטור האומץ: רב-ניצב אסף חפץ
עיטור האומץ: ניצב דוד צור
עיטור האומץ: ניצב בועז גולדברג
עיטור האומץ: רב-פקד דרור שושן
עיטור האומץ: מפקח ששון מורדוך
עיטור האומץ: רס"ר צ'רלי שלוש
עיטור המופת: ניצב נחשון נגלר
צל"ש המפכ"ל: רב-נגד נעם רז
היסטוריה > אבדות

עד 14 במאי 2022 איבדה הימ"מ 16 מלוחמיה, שישה מהם נפלו בעת פעילות מבצעית. תשעה לוחמים וקצינים נוספים נהרגו בקרבות קשים בעת שהיו הראשונים להגיע לצמתים המרכזיים כדי לבלום את טבח שבעה באוקטובר. לוחם נוסף נהרג במאי 2024 בפעילות ליד טול כרם, ואחד ביוני במהלך קרב לחילוץ חטופים בעזה במבצע ארנון.
פעולות ומבצעים > פעולות מבצעיות בשנים 1974–2000

11 במרץ 1978, פיגוע כביש החוף: כוח מהיחידה בפיקודו של מפקד הימ"מ אסף חפץ נלחם בחוליית המחבלים שהשתלטה על אוטובוס נוסעים בכביש החוף. בעקבות הפיגוע החל תיאום הדדי ויצירת שפה משותפת בין הימ"מ לצה"ל.
ינואר 1979, בריחת אסירים מכלא רמלה: ב-8 בינואר ברחו שמונה אסירים מכלא רמלה. לאחר יותר מחודש, ב-14 בפברואר, נלכדו שלושה מהם בדירה בבת ים. כוח ימ"מ תקף את הדירה ממספר כיוונים, האסירים נכנסו להלם והימ"מ ניצל זאת כדי להכניע אותם ולהשתלט עליהם. הפעולה הסתיימה בהצלחה תוך זמן קצר.
1982, מלחמת שלום הגליל: צוות לוחמי הימ"מ שפעל בעיר צור הרג את אעזמי זרייר מפקד אזור דרום לבנון של ארגון אש"ף.
1986: עבריין ישראלי חטף את חברתו ותינוק, והסתובב ברחובות תל אביב תוך שהוא מאיים עליהם בנשק ויורה ברובה סער. למרות דרישת מפכ"ל המשטרה דאז דוד קראוס, לתפוס את העבריין חי נאלצו לוחמי ימ"מ לירות בחוטף: הלוחם הראשון שהגיע לזירה ירה בו כדור אחד במצח והרג אותו, ללא אבדות לחפים מפשע.
מרץ 1988, אוטובוס האמהות: שלושה מחבלים פלסטינים חטפו אוטובוס שהסיע את עובדי הקריה למחקר גרעיני בדימונה. צלפי הימ"מ ביצעו ירי מדויק והרגו שני מחבלים ובמקביל לוחמי הימ"מ הסתערו על האוטובוס, והרגו את המחבל השלישי, אך במהלך המבצע נהרגו שלושה מנוסעי האוטובוס.
1990: כוח ימ"מ מחסל חוליית מחבלים באיו"ש שהייתה בדרכה לבצע פיגוע. על הפעולה זכה פסקל אברהמי בעיטור האומץ של משטרת ישראל.
26 באוגוסט 1992: כוח מהימ"מ בפיקודו של נצ"מ דוד צור השתלט על בית בפאתים המזרחיים של העיר ג'נין כדי לחלץ את גופתו של מפקד ימ"ס מג"ב איו"ש פקד אלי אברם שנהרג בעת שניסה לחדור מגג הבית כדי ללכוד שני מחבלים מארגון "הפנתר השחור" שהסתתרו בו. בפעולה נהרג אחד המחבלים ונהרגה בעלת הבית. מחבל נוסף נהרג על ידי לוחמי הימ"ס בטרם נפגע מפקדם.
8 בספטמבר 1992: צלפי הימ"מ יורים למוות באיתן מור, שהרג קודם לכן ארבע נשים בתחנת בריאות הנפש בשכונת קריית היובל, בירושלים.
10 בדצמבר 1992: בניסיון לעצור מחבל מארגון הג'יהאד האסלאמי הפלסטיני, בכפר ענזה שבקרבת ג'נין, נהרג לוחם הימ"מ, המפקח ששון מורדוך. בקרב שהתפתח החל המבנה לבעור והמחבל התבצר בעליית הגג, משם ירה, פצע ומאוחר יותר אף הרג את מורדוך. המחבל נהרג באמצעות רימונים שהשליך מבחוץ מפקד אוגדת איו"ש דאז, משה יעלון, אל פתח שהתברר כחלון אוורור בעליית הגג. לאחר הקרב עוטר מורדוך בעיטור האומץ על חלקו בקרב.
13 בפברואר 1994: הריגת רוצחיו של איש השב"כ נועם כהן. כוח של הימ"מ ביצע מארב למחבל חמאס שביצע את הרצח ומחבל נוסף, בכפר א-ראם שליד רמאללה. הכוח ניסה לעוצרם והתפתח קרב יריות בו נהרגו שני המחבלים.
7 בספטמבר 1998: הריגת בכירי חמאס האחים עוודאללה. כוח של הימ"מ פשט על מבנה שבו הסתתרו האחים עוודאללה והרג אותם בתום קרב קצר. במקום נמצאו אמצעי לחימה רבים וכן מידע מודיעיני רב על חמאס ופעולות טרור מתוכננות.
3 במרץ 2000: הימ"מ איתר חוליה של חמישה מחבלים פלסטינים שהתבצרה בבית בעיר טייבה ועמדה לבצע פיגוע התאבדות במספר ערים שונות במקביל. לוחמי הימ"מ צרו על הבית. מחבל אחד הסגיר את עצמו ואילו השאר נהרגו בידי לוחמי הימ"מ ובידי הדחפור המשוריין שהרס את הבית. בפעולה נהרג כלב משטרה.